ມີລາຍງານ ການພະຍາຍາມ ກໍ່ລັດຖະປະຫານ ຢູ່ປະເທດ ເລໂຊໂທ (ວີດີໂອ)
ສຽງ​ປືນ​ດັງ​ຂື້ນ​ ທີ່ປະ​ເທດ​ເລ​ໂຊ​ໂທ ​ໃນ​ຕອນ​ເຊົ້າ ​ວັນເສົາມື້​​ນີ້ ​ໃນ​ຂະນະ​ທີ່​ ພວກ​ທະຫານ ພາກັນ​ອ້ອມ​ ໂຮງການຕ່າງໆ ຂອງລັດຖະບານ ຮວມ​ທັງ​ຫ້ອງການ​ຕໍາຫຼວດ ​ທີ່ນະຄອນ​ຫຼວງ.
ໄດ້ຍິນສຽງປືນດັງຂື້ນ ໃນປະເທດເລໂຊໂທ ໃນຕອນເຊົ້າວັນ ເສົາມື້ນີ້ ໃນຂະນະທີ່ພວກທະຫານ ພາກັນອ້ອມຕຶກໂຮງການ ຕ່າງໆຂອງລັດຖະບານ ຮວມທັງຫ້ອງ ການຕໍາ ຫລວດ ຢູ່ທີ່ນະ ຄອນຫລວງ ບັນດາຜູ້ເຫັນເຫດການກ່າວວ່າ ການເຄື່ອນໄຫວດັ່ງກ່າວ ແມ່ນເປັນພາກສ່ວນນຶ່ງ ໃນຄວາມພະຍາຍາມເພື່ອກໍ່ລັດ ຖະປະຫານຢູ່ໃນອານາຈັກນ້ອຍໆທີ່ເຕັມໄປດ້ວຍ ພູຜາ ທາງພາກໃຕ້ຂອງອາຟຣິກາ ຊຶ່ງທັງໝົດໄດ້ຫ້ອມລ້ອມໄປດ້ວຍປະເທດອາຟຣິກາໃຕ້ນັ້ນ ນັກຂ່າວວີໂອເອ ໄດ້ໂອ້ລົມກັບ ພະນັກງານສະຖານທູດສະຫະລັດ ທີ່ນະຄອນຫຼວງ Maseru  ຂອງເລໂຊໂທ ທີ່ໃຫ້ການຢືນຢັນວ່າ ມີທະຫານລາດຕະເວນຢູ່ຕາມຖະໜົນ ຫົນທາງ ທ່ານບໍ່ໄດ້ແຈ້ງໃຫ້ຊາບວ່າຜູ້ໃດເປັນຜູ້ຢູ່ເບື້ອງຫລັງໃນ ການພະຍາຍາມກໍ່ລັດ ຖະປະຫານດັ່ງກ່າວ ວີໂອເອ ໄດ້ໂອ້ລົມກັບພະນັກງານ ສະຖານທູດສະຫະລັດອີກຄົນ ນຶ່ງ ທີ່ໄດ້ໃຫ້ການຢືນຢັນ ຕໍ່ລາຍງານການພະຍາຍາມກໍ່ລັດຖະປະຫານ ແຕ່ບໍ່ໄດ້ໃຫ້ ລາຍລະອຽດໃດໆ ທັງສອງຄົນຕ່າງກໍບໍ່ໄດ້ ແຈ້ງໃຫ້ຊາບກ່ຽວກັບການບາດເຈັບລົ້ມ ຕາຍ ບັນດານັກການທູດ ຢູ່ອາຟຣິກາໃຕ້ ກໍຍັງບໍ່ສາມາດຕິດຕໍ່ໄດ້ ເພື່ອໃຫ້ຄວາມເຫັນ ໃນ ຕອນເຊົ້າຂອງວັນເສົາມື້ນີ້ ແຕ່ສື່ມວນຊົນທ້ອງຖິ່ນ ລາຍງານວ່າ ເຂົາເຈົ້າຈະແຈ້ງລາຍ ລະອຽດໃຫ້ຊາບຕາມພາຍຫລັງ ໃນມື້ນີ້ ລັດຖະບານປະສົມທີ່ບໍ່ມີຄວາມທຸ່ນທ່ຽງ ໄດ້ປົກຄອງເລໂຊໂທ ນັບຕັ້ງແຕ່ມີການເລືອກ ຕັ້ງເມື່ອສອງປີກ່ອນ ບັນດາພັກຝ່າຍທີ່ເຂົ້າຮ່ວມຢູ່ລັດຖະບານປະສົມ ໄດ້ປົວແປງ ການຕົກລົງທີ່ບອບບາງດັ່ງກ່າວໂດຍບັນດາຜູ້ໄກ່ເກ່ຍ ໃນເດືອນມິຖຸນາ ຜ່ານມານີ້